म्हापशेंः पर्वरी हांगा जीवोत्तम मठा सामकारच्या रस्त्यार थांबल्ले एके बायलेच्या गळ्यांतलें 2 लाख 99 हजार रुपया मोलाचें मंगळसूत्र दुचाकीन आयिल्ल्या दोगांनी झोमून व्हेलें. आयतारा दनपारां 3. 30च्या सुमाराक हो प्रकार जालो.
 सुमन राव जीवोत्तम मठांत एके कार्यावळीक गेल्ली. ती सोपले उपरांत ती एके बायले वांगडा रस्ता कुशीक उलय थांबल्ली. ह्या वेळार केटीएम डूक मोटरसायकलीन आयिल्लो दोगांतल्या एकल्यान तिचे गळ्यांतलें मंगळसूत्र झोमून काडलें आनी तांणी पळ काडलो. मंगळसूत्र 90 ग्राम वजनाचें आसा. राव हिणे पर्वरी पुलीस स्टेशनांत कागाळ नोंद केल्या. निरीक्षक अनंत गांवकाराच्या मार्गदर्शना खाला पुलीस तपास करतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 